Návrh Metodiky

účasti zástupcu stavovskej organizácie alebo profesijnej organizácie na teoretickej časti odbornej zložky maturitnej skúšky, praktickej časti odbornej zložky maturitnej skúšky, absolventskej

skúške alebo záverečnej skúške

Ministerstvo školstva, vedy, výskumu a športu Slovenskej republiky (ďalej len „ministerstvo") v súlade s § 3 ods. 1 písm. d) v spojení s § 5 ods. 3 písm. l) zákona č.. 184/2009 Z. z. o odbornom vzdelávaní a príprave a o zmene a doplnení niektorých zákonov v znení zákona č. 96/2013 Z. z. (ďalej len „zákon") schvaľuje túto metodiku

Čl. 1

Úvodné ustanovenia

1. Táto metodika upravuje účasť zástupcu vecne príslušnej stavovskej organizácie alebo profesijnej organizácie k jednotlivým študijným odborom a učebným odborom[[1]](#footnote-1)(ďalej len „stavovská organizácia alebo profesijná organizácia") na teoretickej časti odbornej zložky maturitnej skúšky, praktickej časti odbornej zložky maturitnej skúšky, absolventskej skúške alebo záverečnej skúške.
2. Táto metodika upravuje aj súčinnosť stavovskej organizácie alebo profesijnej organizácie s obvodným úradom v sídle kraja a so strednou odbornou školou (ďalej len „škola") pri plnení úloh podľa odseku 1.

Čl. 2

Stavovská organizácia alebo profesijná organizácia

* 1. Účasť stavovskej organizácie alebo profesijnej organizácie na ukončovaní štúdia žiaka nadväzuje na ich predchádzajúce pôsobenie v oblasti
		1. prijímania žiaka na štúdium,
		2. tvorby obsahu odborného vzdelávania a prípravy,
		3. procesu odborného vzdelávania a prípravy.
	2. Účasťou stavovskej organizácie alebo profesijnej organizácie na ukončovaní štúdia žiaka je zabezpečená koordinácia odborného vzdelávania a prípravy z hľadiska výstupu, zodpovedajúcemu požiadavkám stavovskej organizácie alebo profesijnej organizácie, v súlade s potrebami trhu práce.

Čl. 3

Záverečná skúška

1. Cieľom záverečnej skúšky je overenie vedomostí a zručností žiakov v rozsahu učiva určeného školským vzdelávacím programom a štátnym vzdelávacím programom.
2. Záverečná skúška sa člení na:
	1. písomnú časť, v ktorej sa overujú vedomosti žiakov vo vyžrebovanej téme,
	2. praktickú časť, v ktorej sa overujú zručnosti a schopnosti žiaka vo vyžrebovanej téme a
	3. ústnu časť, v ktorej sa overujú vedomosti žiakov vo vyžrebovanej téme.
3. Záverečná skúška sa koná v riadnom skúšobnom období od 16. júna do 30. júna alebo v mimoriadnom skúšobnom období v septembri alebo vo februári nasledujúceho školského roka.
4. Záverečná skúška sa koná pred skúšobnou komisiou. Skúšobnú komisiu tvoria
	1. predseda,
	2. podpredseda,
	3. triedny učiteľ,
	4. zástupca stavovskej organizácie alebo profesijnej organizácie, ak ho stavovská organizácia alebo profesijná organizácia deleguje,
	5. majster odbornej výchovy a
	6. učiteľ odborných predmetov.
5. Zástupca stavovskej organizácie alebo profesijnej organizácie, ktorý je členom skúšobnej komisie pre záverečnú skúšku, je jej riadnym členom s právom klásť otázky a s právom hodnotiť.
6. Stavovská organizácia alebo profesijná organizácia pri predbežnom určovaní potrebného počtu svojich zástupcov na záverečnej skúške (počet žiakov posledného ročníka každého učebného odboru a jeho zamerania, v ktorom školy organizujú výchovu a vzdelávanie v príslušnom školskom roku)využíva „Prehľad študijných a učebných odborov"[[2]](#footnote-2) k 15. septembru zverejnený na webovom sídle Ústavu informácií a prognóz školstva.
7. Predsedov skúšobných komisií pre záverečné skúšky vymenúva obvodný úrad v sídle kraja do 15. apríla.
8. Obvodný úrad v sídle kraja je povinný písomne informovať stavovské organizácie a profesijné organizácie najneskôr do 22. Apríla o konaní záverečných skúšok. V písomnej informácii Obvodný úrad v sídle kraja uvedie číslo a názov učebného odboru, termín písomnej, praktickej a ústnej časti záverečnej skúšky, miesto konania písomnej, praktickej a ústnej časti záverečnej skúšky, počet absolventov daného učebného odboru, názov školy, adresu školy, meno štatutára školy, telefonický a mailový kontakt štatutára školy, meno zodpovednej osoby za konanie záverečnej skúšky, telefonický a mailový kontakt na osobu zodpovednú za konanie záverečnej skúšky, vyučovací za konanie záverečnej skúšky, v zmysle prílohy č. 6 tejto metodiky.
9. Ak stavovská organizácia alebo profesijná organizácia deleguje svojho zástupcu do skúšobnej komisie, túto skutočnosť písomne oznámi riaditeľovi príslušnej školy najneskôr do 7. mája.
10. Predpokladmi pre delegovanie zástupcu stavovskej organizácie alebo profesijnej organizácie za stáleho člena skúšobnej komisie sú
	1. minimálne stredné odborné vzdelanie v príslušnom odbore vzdelávania alebo v príbuznom odbore vzdelávania,
	2. prax v príslušnom povolaní najmenej päť rokov,
	3. znalosť profilu absolventa učebného odboru a školského vzdelávacieho programu,
	4. absolvovania odbornej prípravy za člena skúšobnej komisie podľa § 5 ods. 3 písm. j) zákona č. 184/2009 Z. z. o odbornom vzdelávaní a príprave a o zmene a doplnení niektorých zákonov.

(10a) Riaditeľ príslušnej školy je povinný zabezpečiť včasné doručenie profilu absolventa príslušného učebného odboru a školského vzdelávacieho programu stavovskej organizácii a profesijnej organizácii najneskôr do 25. mája.

1. Za splnenie predpokladov podľa odseku 10 zodpovedá profesijná organizácia alebo stavovská organizácia.
2. Členov skúšobnej komisie z pedagogických zamestnancov školy vymenúva riaditeľ školy do 30. apríla. Delegovaného zástupcu stavovskej organizácie alebo profesijnej organizácie vymenúva riaditeľ školy za stáleho člena skúšobnej komisie do 15. mája. Vymenúvací dekrét a harmonogram organizácie záverečnej skúšky zašle zástupcovi stavovskej organizácie alebo profesijnej organizácie do 25. mája. Vymenovaný zástupca o svojom vymenovaní informuje svoju stavovskú organizáciu alebo profesijnú organizáciu.
3. Témy pre jednotlivé časti záverečnej skúšky predkladá riaditeľ školy stavovskej organizácii alebo profesijnej organizácii na vyjadrenie najneskôr do 10. marca.
4. Stavovská organizácia alebo profesijná organizácia sa môže písomne vyjadriť k obsahu záverečnej skúšky najneskôr do 23. marca. Svoje vyjadrenie môže vykonať prostredníctvom svojho delegovaného zástupcu do skúšobnej komisie. Stavovská organizácia alebo profesijná organizácia pri svojom vyjadrení k obsahu záverečnej skúšky zhodnotí predovšetkým spôsob zapracovania svojich pripomienok k školskému vzdelávaciemu programu[[3]](#footnote-3)) do obsahu záverečnej skúšky.

Čl. 4

Maturitná skúška z odbornej zložky

1. Cieľom teoretickej časti odbornej zložky maturitnej skúšky a praktickej časti odbornej zložky maturitnej skúšky je overenie vedomostí a zručností v rozsahu učiva odborných vyučovacích predmetov určených vzdelávacími štandardmi. V nadstavbovom štúdiu sa zohľadňuje nadväznosť na príslušný učebný odbor.
2. Žiak vykoná praktickú časť odbornej zložky maturitnej skúšky jednou z týchto foriem:
	1. praktická realizácia a predvedenie komplexnej úlohy,
	2. obhajoba vlastného projektu,
	3. realizácia a obhajoba experimentu,
	4. obhajoba úspešných súťažných prác
	5. predvedenie umeleckého výkonu.
3. Maturitná skúška sa koná v riadnom skúšobnom období od marca do júna príslušného školského roka alebo v mimoriadnom skúšobnom období v septembri, alebo vo februári nasledujúceho školského roka.
4. Maturitná skúška sa koná pred predmetovou maturitnou komisiou. Predmetovú maturitnú komisiu tvorí
	1. predseda,
	2. skúšajúci učitelia odborných predmetov,
	3. zástupca stavovskej organizácie alebo profesijnej organizácie, ak ho stavovská organizácia alebo profesijná organizácia deleguje a
	4. v študijnom odbore, v ktorom sa vykonáva odborný výcvik aj skúšajúci majster odbornej výchovy.
5. Zástupca stavovskej organizácie alebo profesijnej organizácie, ktorý je členom predmetovej maturitnej komisie je jej riadnym členom s právom klásť otázky a s právom hodnotiť.
6. V jednom skúšobnom období môže byť v škole ustanovených aj viac predmetových maturitných komisií pre teoretickú časť odbornej zložky maturitnej skúšky a praktickú časť odbornej zložky maturitnej skúšky.
7. Stavovská organizácia alebo profesijná organizácia pri predbežnom určovaní potrebného počtu svojich zástupcov na odbornej zložke maturitnej skúšky(počet žiakov posledného ročníka každého učebného odboru a jeho zamerania, v ktorom školy organizujú výchovu a vzdelávanie v príslušnom školskom roku)využíva „Prehľad študijných a učebných odborov" k 15. septembru zverejnený na webovom sídle Ústavu informácií a prognóz školstva.
8. Predsedov predmetových maturitných komisií v školách vo svojej územnej pôsobnosti vymenúva obvodný úrad v sídle kraja do 1. marca.
9. Obvodný úrad v sídle kraja písomne informuje stavovské organizácie a profesijné organizácie najneskôr do 8. marca o konaní maturitných skúšok. V písomnej informácii Obvodný úrad v sídle kraja uvedie číslo a názov študijného odboru, termín konania praktickej a teoretickej časti odbornej zložky maturitnej skúšky, miesto konania praktickej a teoretickej časti odbornej zložky maturitnej skúšky, počet absolventov daného študijného odboru, názov školy, adresu školy, meno štatutára školy, telefonický a mailový kontakt štatutára školy, meno osoby zodpovednej za konanie praktickej a teoretickej časti odbornej zložky maturitnej skúšky, telefonický a mailový kontakt na osobu zodpovednú za konanie praktickej a teoretickej časti odbornej zložky maturitnej skúšky, vyučovací jazyk, v zmysle prílohy č. 5 tejto metodiky.
10. Ak stavovská organizácia alebo profesijná organizácia deleguje svojho zástupcu do predmetovej maturitnej komisie pre teoretickú časť odbornej zložky maturitnej skúšky a do predmetovej maturitnej komisie pre praktickú časť odbornej zložky maturitnej skúšky, túto skutočnosť písomne oznámi riaditeľovi príslušnej školy najneskôr do 31. marca.
11. Predpokladmi pre delegovanie zástupcu stavovskej organizácie alebo profesijnej organizácie za člena predmetovej maturitnej komisie pre teoretickú časť odbornej zložky maturitnej skúšky a predmetovej maturitnej komisie pre praktickú časť odbornej zložky maturitnej skúšky sú
12. minimálne úplné stredné odborné vzdelanie, v príslušnom odbore vzdelávania alebo príbuznom odbore vzdelávania,
13. prax najmenej päť rokov v povolaniach, v ktorých sa vykonávajú odborné činnosti, na ktoré sa žiak pripravoval,
14. znalosť profilu absolventa študijného odboru a školského vzdelávacieho programu,
15. absolvovanie odbornej prípravy za člena predmetovej maturitnej komisie podľa § 5 ods. 3 písm. j) zákona č. 184/2009 Z.z. o odbornom vzdelávaní a príprave a o zmene a doplnení niektorých zákonov.

(11a) Riaditeľ príslušnej školy je povinný zabezpečiť včasné doručenie profilu absolventa príslušného učebného odboru a školského vzdelávacieho programu stavovskej organizácii a profesijnej organizácii najneskôr do 25. mája.

* 1. Za splnenie predpokladov podľa odseku 11 zodpovedá profesijná organizácia alebo stavovská organizácia.
	2. Skúšajúcich predmetovej maturitnej komisie vrátane delegovaného zástupcu stavovskej organizácie alebo profesijnej organizácie vymenúva riaditeľ školy do 30. apríla. Vymenúvací dekrét a harmonogram organizácie odbornej zložky maturitnej skúšky zašle zástupcovi stavovskej organizácie alebo profesijnej organizácie do 7. mája. Vymenovaný zástupca o svojom vymenovaní informuje svoju stavovskú organizáciu alebo profesijnú organizáciu.
	3. Témy pre jednotlivé časti odbornej zložky maturitnej skúšky predkladá riaditeľ strednej odbornej školy vecne príslušnej stavovskej organizácii alebo profesijnej organizácii na vyjadrenie najneskôr do 10.marca.
	4. Stavovská organizácia alebo profesijná organizácia sa môže písomne vyjadriť k obsahu teoretickej časti odbornej zložky maturitnej skúšky a praktickej časti odbornej zložky maturitnej skúšky najneskôr do 23. marca. Svoje vyjadrenie môže vykonať prostredníctvom svojho delegovaného zástupcu do predmetovej maturitnej komisie pre teoretickú časť odbornej zložky maturitnej skúšky, alebo do predmetovej maturitnej komisie pre praktickú časť odbornej zložky maturitnej skúšky. Stavovská organizácia alebo profesijná organizácia pri svojom vyjadrení k obsahu teoretickej časti odbornej zložky maturitnej skúšky a k obsahu praktickej časti odbornej zložky maturitnej skúšky zhodnotí predovšetkým spôsob zapracovania svojich pripomienok k školskému vzdelávaciemu programu) do obsahu teoretickej časti odbornej zložky maturitnej skúšky a do obsahu praktickej časti odbornej zložky maturitnej skúšky.

Čl. 5

Absolventská skúška

1. Absolventská skúška je komplexná odborná skúška, v ktorej sa overuje úroveň špecifických vedomostí a zručností žiaka zameraných na výkon konkrétnych pracovných činností. Absolventskou skúškou sa môže overiť aj úroveň umeleckých a pedagogicko–umeleckých činností.
2. Absolventská skúška na školách úžitkového výtvarníctva obsahuje:

 a) praktickú skúšku z hlavného odboru štúdia vrátane obhajoby,

 b) teoretickú skúšku z odborných predmetov podľa charakteru príslušného študijného odboru a

 c) súbornú skúšku z pedagogickej prípravy.

(3) Absolventská skúška na ostatných školách obsahuje:

 a) písomnú absolventskú prácu a jej obhajobu a

 b) komplexnú skúšku z odborných predmetov.

* + 1. Absolventská skúška sa koná v riadnom skúšobnom období v júni, v mimoriadnom skúšobnom období v septembri alebo vo februári nasledujúceho školského roka. Termín určuje riaditeľ školy.
		2. Absolventská skúška sa koná pred skúšobnou komisiou. Skúšobnú komisiu tvoria
			1. predseda,
			2. podpredseda,
			3. triedny učiteľ,
			4. zástupca stavovskej organizácie alebo profesijnej organizácie, ak ho stavovská organizácia alebo profesijná organizácia deleguje,
			5. učiteľ skúšajúci odborné predmety a
			6. prísediaci.
		3. Zástupca stavovskej organizácie alebo profesijnej organizácie, ktorý je členom skúšobnej komisie pre absolventskú skúšku, je jej riadnym členom s právom klásť otázky a s právom hodnotiť.
		4. Stavovská organizácia alebo profesijná organizácia pri predbežnom určovaní potrebného počtu svojich zástupcov na absolventskej skúške (počet žiakov posledného ročníka každého učebného odboru a jeho zamerania, v ktorom školy organizujú výchovu a vzdelávanie v príslušnom školskom roku)využíva „Prehľad študijných a učebných odborov" k 15. septembru zverejnený na webovom sídle Ústavu informácií a prognóz školstva.
		5. Predsedov skúšobných komisií pre absolventské skúšky v stredných odborných školách vo svojej územnej pôsobnosti vymenúva obvodný úrad v sídle kraja do 15. apríla.
		6. Obvodný úrad v sídle kraja písomne informuje stavovské organizácie a profesijné organizácie najneskôr do 22. apríla o konaní absolventských skúšok. V písomnej informácii Obvodný úrad v sídle kraja uvedie

a) pri absolventskej skúške na školách úžitkového výtvarníctva číslo a názov učebného odboru, termín konania praktickej skúšky z hlavného odboru, teoretickej skúšky z odborných predmetov a súbornej skúšky z pedagogickej prípravy, miesto konania praktickej skúšky z hlavného odboru, teoretickej skúšky z odborných predmetov, a súbornej skúšky z pedagogickej prípravy, počet absolventov príslušného odboru, názov školy, adresu školy, meno štatutára SOŠ, telefonický a mailový kontakt na štatutára SOŠ, meno osoby zodpovednej za konanie absolventskej skúšky z hlavného odboru, z odborných predmetov a súbornej skúšky z odborných predmetov a skúšky z pedagogickej prípravy, a vyučovací jazyk v zmysle prílohy č. 7  tejto metodiky,

b) pri absolventskej skúške na ostatných školách číslo a názov učebného odboru, termín vykonania písomnej absolventskej práce a jej obhajoby, termín komplexnej skúšky z odborných predmetov, miesto konania vykonania písomnej absolventskej práce a jej obhajoby, miesto konania komplexnej skúšky z odborných predmetov, počet absolventov príslušného odboru, názov školy, adresu školy, meno štatutára SOŠ, telefonický a mailový kontakt na štatutára SOŠ, meno osoby zodpovednej za písomnú časť absolventskej skúšky a obhajobu, telefonický a mailový kontakt na osobu zodpovednú za písomnú časť absolventskej skúšky a obhajobu, meno osoby zodpovednej za komplexnú skúšku z odborných predmetov, telefonický a mailový kontakt na osobu zodpovednú komplexnú skúšku z odborných predmetov a vyučovací jazyk v zmysle prílohy č. 7  tejto metodiky

* + 1. Ak stavovská organizácia alebo profesijná organizácia deleguje svojho zástupcu do skúšobnej komisie, túto skutočnosť písomne oznámi riaditeľovi príslušnej školy najneskôr do 7. mája.
		2. Predpokladmi pre delegovanie zástupcu stavovskej organizácie alebo profesijnej organizácie za stáleho člena skúšobnej komisie je
			1. minimálne vyššie odborné vzdelanie v príslušnom odbore vzdelávania alebo príbuznom odbore vzdelávania,
			2. prax najmenej päť rokov v povolaniach, v ktorých sa vykonávajú odborné činnosti, na ktoré sa žiak pripravoval,
			3. znalosť profilu absolventa študijného odboru a školského vzdelávacieho programu,
			4. absolvovanie odbornej prípravy za člena skúšobnej komisie podľa § 5 ods. 3 písm. j) zákona č. 184/2009 Z.z. o odbornom vzdelávaní a príprave a o zmene a doplnení niektorých zákonov.

(11a) Riaditeľ príslušnej školy je povinný zabezpečiť včasné doručenie profilu absolventa príslušného učebného odboru a školského vzdelávacieho programu stavovskej organizácii a profesijnej organizácii najneskôr do 25. mája.

* + 1. Za splnenie predpokladov podľa odseku 11 zodpovedá profesijná organizácia alebo stavovská organizácia.
		2. Členov skúšobnej komisie z pedagogických zamestnancov školy vymenúva riaditeľ školy do 30. apríla. Delegovaného zástupcu stavovskej organizácie alebo profesijnej organizácie vymenúva riaditeľ školy za stáleho člena skúšobnej komisie do 15. mája. Vymenúvací dekrét a harmonogram organizácie absolventskej skúšky, zašle zástupcovi stavovskej organizácie alebo profesijnej organizácie do 25. mája. Vymenovaný zástupca o svojom vymenovaní informuje svoju stavovskú organizáciu alebo profesijnú organizáciu.
		3. Témy pre jednotlivé časti absolventskej skúšky predkladá riaditeľ školy stavovskej organizácii alebo profesijnej organizácii na vyjadrenie najneskôr do 10. marca.
		4. Stavovská organizácia alebo profesijná organizácia sa môže písomne vyjadriť k obsahu absolventskej skúšky najneskôr do 23. marca. Svoje vyjadrenie môže vykonať prostredníctvom svojho delegovaného zástupcu do skúšobnej komisie. Stavovská organizácia alebo profesijná organizácia pri svojom vyjadrení k obsahu absolventskej skúšky zhodnotí predovšetkým spôsob zapracovania svojich pripomienok k školskému vzdelávaciemu programu3) do obsahu absolventskej skúšky.

Čl. 6

Spoločné ustanovenia

1. Činnosť člena skúšobnej komisie pre záverečnú skúšku, člena predmetovej maturitnej komisie pre teoretickú časť odbornej zložky maturitnej skúšky, člena predmetovej maturitnej komisie pre praktickú časť odbornej zložky maturitnej skúšky alebo člena skúšobnej komisie pre absolventskú skúšku je úkonom vo všeobecnom záujme.[[4]](#footnote-4)) Za túto činnosť patrí zamestnancovi pracovné voľno s náhradou mzdy.
2. Ministerstvo uhradí prostredníctvom obvodného úradu v sídle kraja delegovanému zástupcovi stavovskej organizácie alebo profesijnej organizácie cestovné náhrady a odmenu podľa osobitného predpisu.[[5]](#footnote-5))
3. Delegovaný zástupca stavovskej organizácie alebo profesijnej organizácie najneskôr do 10 dní od ukončenia záverečnej skúšky, absolventskej skúšky alebo maturitnej skúšky zašle organizácii, ktorá ho delegovala
	1. Správu o účasti zástupcu stavovskej organizácie alebo profesijnej organizácie na záverečnej skúške, ktorej štruktúra je uvedená v prílohe č.1,
	2. Správu o účasti zástupcu stavovskej organizácie alebo profesijnej organizácie na odbornej zložke maturitnej skúšky, ktorej štruktúra je uvedená v prílohe č.2 alebo
	3. Správu o účasti zástupcu stavovskej organizácie alebo profesijnej organizácie na absolventskej skúške, ktorej štruktúra je uvedená v prílohe č.3.
4. Vecne príslušná stavovská organizácia alebo profesijná organizácia vypracuje Súhrnnú správu o účasti zástupcov stavovskej organizácie alebo profesijnej organizácie na ukončovaní štúdia na stredných odborných školách, ktorej štruktúra jeuvedená v prílohe č. 4 a predloží ju sekretariátu Rady vlády Slovenskej republiky pre odborné vzdelávanie a prípravu najneskôr do 31. augusta.

Čl. 7

 Účinnosť

Táto metodika nadobúda účinnosť\_\_

1. Príloha č. 8 vyhlášky Ministerstva školstva Slovenskej Republiky č. 282/2009 Z. z. o stredných školách v znení neskorších predpisov [↑](#footnote-ref-1)
2. <http://www.uips.sk/prehlady-skol/prehlad-strednych-skol> [↑](#footnote-ref-2)
3. § 7 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-3)
4. § 136 ods. 1 Zákonníka práce. [↑](#footnote-ref-4)
5. § 8c zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov. [↑](#footnote-ref-5)